## Metrobús restaura les principals línies de l’àrea metropolitana de València per a facilitar l’accés dels ciutadans al transport públic

*** La Generalitat actualitza la informació sobre horaris i parades dels corredors de l’àrea metropolitana de València
* Durant els pròxims dies s’habilitaran més freqüències i hi haurà línies noves**

La Generalitat ha restaurat la major part dels corredors en els quals s’estructuren les principals línies de metrobús de l’àrea metropolitana de València per a facilitar l’accés dels ciutadans al transport públic.

Els danys ocasionats per la DANA, tant en infraestructures com en parades i estacions, havien obligat a la suspensió de determinats servicis. Gran part han sigut restaurats hui mateix, encara que en alguns hi ha hagut modificacions.

De cara als pròxims dies es reforçaran les línies existents i es continuaran recuperant noves rutes, especialment cap a la zona sud a on no està actiu el corredor i cap de les línies, excepte la nova connexió llançadora Paiporta-València. En els pròxims dies està previst que es continuen restaurant línies i s’amplien les freqüències en aquells punts en els quals hi ha una elevada afluència.

Segons l’última actualització de l’Autoritat de Transport Metropolità de València (ATMV), els corredors oferixen els servicis següents:

**Corredor Oest**

Línia 106: sense servici a causa de problemes en el recorregut.

Línia 150: els diumenges i festius s’operarà amb el calendari de dissabte mentres no funcione Metrovalencia.

Línia 160: servici habitual, circula per Aldaia i torna des del Barri del Crist, sense arribar a Bonaire.

Línia 161: horari normal, però el recorregut s’altera a causa de la inaccessibilitat a Aldaia.

Línia 162: llançadora d’Aldaia sense servici.

Línia 163: llançadora d’Alaquàs en funcionament normal fins a Nou d’Octubre.

Línia 164: Xirivella a Faitanar sense servici.

Línia 165: Quart-Burjassot, servici habitual.

Línia 170: reprén operacions. Modifica el recorregut a Torrent per a entrar pel Polígon Mas del Jutge.

**Corredor Nord i Nord-oest**

Totes les línies operen amb normalitat.

**Corredor Sud (València-Albal-Silla)**

No hi haurà servici fins que les vies siguen practicables.

**Corredor Montserrat – València (CV109)**

Opera amb normalitat, excepte la llançadora Montserrat a Torrent - Metro.

**Corredor Foia de Bunyol a València**

Les línies que connecten Yátova, Chiva, Turís, Cheste i Buñol amb València: se suprimixen totes les parades a Cheste. Hi haurà una parada única a Chiva, en el Registre de la Propietat.

Hi haurà un servici llançadora Yátova-Buñol amb els horaris establits següents:

 Yátova-Buñol: 06.45; 07.45; 10.15; 13.15; 15.15; 17.30  
 Buñol-Yátova: 08.35; 11.55; 13.55; 16.10; 19.50

Per la seua banda, en la línia València a Polígon Industrial La Reva, les parades en els polígons de Loriguilla i La Reva s’efectuaran en les rotondes de les entrades principals.

Es recomana als usuaris consultar els horaris i les modificacions abans de planificar els seus trajectes en la pàgina web de l’ATMV i de la Conselleria de Medi Ambient, Infraestructures i Territori.

Fecha: 04/11/2024